als_Latn dik_Latn sag_Latn
aSport.info –
Superliga Shqiptare kur është vetëm një javë larg fundit të këtij sezoni ka konfirmuar disa prej verdikteve të veta. Pas Skënderbeut që javën e shkuar siguroj titullin kampion për të katërtën herë radhazi këtë herë është Kukësi që për të dytin radhazi arkivon titullin e nënkampionit duke siguruar kështu biletën e parë për Europa League nga kampionati ynë. Ndërkohë lufta e fortë për vendin e tretë do jetë mes Partizanit, Lacit dhe Teutës. Ndërsa pas Bylisit, Lushnjes dhe Kastriotit është Besa në rrugën drejt Kategorisë së Parë. Skënderbeu edhe pse me titullin në kasafortë fiton në kryeqytet kundra Partizanit dhe gjithcka është zgjidhur vetëm në fund. Serinë e golave e nis kapiteni Shkëmbi në minutën e 86’ por në minutën e fundit Partizani barazon me Mazrekaj që kthehet në fushë pas një muaji mosaktivizim te skuadra e kuqe. Por para ndeshjes tekniku i bardhekuqve Mirel Josa u shpreh se skuadra do luaj për Pejic dhe fitoren do ia jepte pikërisht Pejic. Madje Pero Pejic e rriti suksesin e korcarë duke siguruar edhe titullin e kryegolashënuesit të kampionatit shqiptar për herë të parë. Fiton edhe Kukësi dhe për të dytin vit radhazi verilindorët janë skuadra e dytë më e mirë e kampionatit shqiptar. Viktima e radhës ishte Lushnja ku tripleta e Cikalleshit dhe goli i Hysës realizuan pokerin kukësian. Golin e nderit lushnjar e shënon Gjoni që kërkon të lëjë emrin edhe ai si një ndër shënuesit e këtij kampionati. Fitore tenistike realizon Laci në derbin kundra Kastriotit me James dy herë dhe nga një gol kanë shënuar: Cela, Oueje, Jubani dhe në këtë sfidë nga pika e bardhë ka shënuar edhe portieri Edvan Bakaj. Por sfidat më të ndezuar ishin ato për mbijetesë, të cilat janë mbyllur në barazime. Në Vlorë, Tirana siguron mbijetesën duke realizuar objektivin sezonal. Abilaliaj duke shënuar dy herë për të zhvlerësuar momentalisht golin e Gilbertos. Në minutën e69’ ishte Mario Morina që vendosi barazpeshën. Ndeshja më e pritur mes Besës dhe Vllaznisë mbyllet në barazim pa gola në Kavajë duke e dërguar Besën me një këmbë në Kategorinë e Parë. Vendasit nuk kanë përfituar nga fakti që shkodranët kanë luajtur me një futbollistë më pak për 20’ minuta për shkak të daljes së Vukcevic me kartonin e kuq. Skuadra që këtë javë e ka fituar trepikëshin pa luajtur ishte Teuta që në tavolinë ka fituar 3-0.
You must be logged in to post a comment Login
uzn_Latn als_Latn eng_Latn